《次韵谢吴国器见赠》
宋代·李彭

眇然诗家流，谁能补其处。隽逸追莫还，芜漫推不去。

譬彼玉花虬，绝尘须善御。越女动鸣机，纤纤工织素。

吴侯勇于文，锐气发眉宇。既度骅骝前，边幅时得睹。

宁当缚微官，一掾妙三语。病夫樗栎姿，耄及那受斧。

新诗欲招隐，便自忘劳苦。眷言谢心期，愿公毋矫举。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。